proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E COBRANZA DOS PADRÓNS DE IBI E IAE 2020
ADMINISTRACIÓN LOCAL — Municipal — Grove, O (Recadación, 18/08/2020)

Logo de seren aprobados mediante Resolución da Alcaldía os padróns municipais do Imposto de bens inmobles de natureza urbana e rústica e do Imposto de actividades económicas correspondentes ao exercicio 2020, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza dos mencionados padróns será do 1 de setembro ao 2 de novembro de 2020, ambas as dúas datas incluídas (con posibilidade de ulterior modificación en función da evolución das circunstancias), mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da tesourería-recadación do Concello do Grove. Para os recibos domiciliados o cargos nas contas bancarias efectuarase o día 01 de outubro deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse dende o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde Jose Cacabelos Rico. Documento asinado dixitalmente.
DH. W36.70007. SOLICITUDE DE DIEGO CANOSA GÓMEZ DE AUTORIZACIÓN DE CONSTRUCIÓN DE VIVENDA UNIFAMILIAR EN BARCIELA, SANTA CRISTINA DE COBRES, NO CONCELLO DE VILABOA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/08/2020)

As obras solicitadas consisten en construción de vivenda unifamiliar de dúas plantas e máis soto de 616,56 m2 de superficie total construída, e piscina de vaso de formigón de 4x10 m de superficie, execución de muro de contención en cachotaría de pedra de 62 ml de lonxitude e máis peche de lindes de parcela de 20 ml de lonxitude de 1,80 m de altura con zócolo de fábrica e chapa metálica por riba, en parcela de referencia catastral 36058A066006550000LM, en zona de policía e a unha distancia de 85,42 m do leito do río Barciela, no lugar Barciela, parroquia de Santa Cristina de Cobres, concello de Vilaboa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017) – Alberto Bosquet Herreros (sinatura dixital)
APROBACIÓN DEFINITIVA E ENTRADA EN VIGOR ORZAMENTO 2021
ADMINISTRACIÓN LOCAL — Municipal — Vigo (Presupostos e cadros de persoal, 28/12/2020)

O Pleno do Concello de Vigo en sesión extraordinaria celebrada o 18 de novembro 2020, aprobou inicialmente o Orzamento Xeral da Entidade Local, o do seu Organismo Autónomo Administrativo dependente, Xerencia Municipal de Urbanismo e o anexo orzamentario das Fundacións: MARCO e CONVENTION BUREAU para o ano 2021. En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o expediente someteuse a exposición pública por un prazo de 15 días hábiles contados a partires do día seguinte o da súa publicación, sendo publicado no Boletín Oficial da Provincia de Pontevedra nº 225 do día 20 de novembro, comezando a súa exposición o día 23, e rematando o prazo da mesma o 14 de decembro de 2020. O Pleno do Excmo. Concello de Vigo, en sesión ordinaria celebrada o 23 de decembro de 2020, aprobou con carácter definitivo o Orzamento Xeral do Concello, que deberá rexer durante o exercicio do ano 2021, así como o do seu Organismo Autónomo Administrativo Xerencia Municipal de Urbanismo e Anexos dos Orzamentos das Fundacións: MARCO e CONVENTION BUREAU así como os estados consolidados dos mesmos tal e como se achega. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado. Orzamentos resumidos por capítulos. O Alcalde - Presidente. Asinado electronicamente. Abel R. Caballero Alvarez.
COMUNICACIÓN SENTENZA PRIMAS DE XUBILACIÓN
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/11/2020)

Con data 22/10/2020, a Concelleira delegada do Servizo de Persoal e Cultura, emitiu o seguinte comunicado, procedéndose a súa publicación no BOP, para o seu coñecemento e efectos, por afectar a o artigo 74 do III Acordo regulador do persoal funcionario do Concello de Pontevedra publicado no BOP núm 93 do 14/05/2007: Mediante Sentenza do Xulgado do Contencioso Administrativo núm.1 de Pontevedra ditada con data 22/09/2020 se desestimou un recurso contencioso administrativo presentado por un funcionario municipal contra a Resolución municipal denegatoria de aboamento da prima por xubilación anticipada recollida no artigo 74 do III Acordo regulador do persoal funcionario do Concello de Pontevedra. Esta sentenza desestima o recurso en atención ao criterio establecido polo Tribunal Supremo (Sentenzas de 14/03/2019 e 20/03/2019) así como polo Tribunal Superior de Xustiza de Galicia na recente sentenza de 17/06/2020 relativo aos incentivos de xubilación anticipada similares ao recollido no devandito artigo 74 do III Acordo regulador. Na citadas sentenzas do Tribunal Supremo e do Tribunal Superior de Xustiza de Galicia se declararon nulos, ilegais e, polo tanto, non susceptibles de aplicación, incentivos de xubilación semellantes a prima por xubilación anticipada establecida no artigo 74 do III Acordo regulador por tratarse de remuneracións distintas das previstas para os funcionarios das corporacións locais pola lexislación básica do Estado que supoñen unha alteración do réxime retributivo dos funcionarios locais que carece de cobertura legal e de xustificación e vulnera os artigos 93 da Lei 7/1985, de 2 de abril, reguladora das bases do réxime local e demais normativa preceptiva nesta materia. En consecuencia, esta concellería delegada de Persoal informa ao persoal municipal que, en adiante, non se vai a recoñecer o dereito ao aboamento da prima por xubilación anticipada arriba sinalada dada a necesidade de axustar a actuación municipal a legalidade vixente así como á xurisprudencia que a interpreta. O cal se difunde entre os empregados e empregadas municipais mediante o presente comunicado para xeral coñecemento.”
DH. W36.72498 EMILIO SOTO RODRÍGUEZ, SOLICITUDE DE AUTORIZACIÓN DE OBRAS NO LUGAR DE EIDOS, NA PARROQUIA DE BAÍÑA (SANTA MARIÑA), NO CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/11/2020)

As obras solicitadas consisten na construción de vivenda unifamiliar de dúas plantas, formada por varios volumes prismáticos e cuberta plana a diferentes alturas, de 251,03 m2 de superficie total construída, peche de lindes de 160 ml de lonxitude e 2 m de altura e piscina de vaso de formigón de 7x3 m de superficie en parcela de referencia catastral 54003A029001610000HM, en zona de policía e a unha distancia de 10 m do leito dun regato innominado, no lugar de Eidos, parroquia de Baíña, concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
ANUNCIO DO PLENO DE 16.04.2020
ADMINISTRACIÓN LOCAL — Municipal — Vigo (Outros documentos, notificacións e informacións públicas, 29/04/2020)

1.—Ratificación da urxencia da sesión.2.—Comunicación de decisións adoptadas no marco do "Comité de Seguimento da evolución do COVID- 19". Expte.2388/1101 3.—Declaración institucional COVID- 19. Expte.2389/1101 JRB/am Sinatura dixital Luisa Nieves Henschel Luchini
EXPOSICIÓN PÚBLICA E COBRANZA VOLUNTARIA DO PADRÓN DE LIXO
ADMINISTRACIÓN LOCAL — Municipal — Forcarei (Recadación, 16/07/2020)

Vista a Resolución de Al caldía de data 08 de xullo de 2020, no que se aproba o Padrón municipal da taxa pola recollida do lixo, correspondente ó exercicio de 2020. O Padrón exporase ó público nas oficinas municipais durante 20 días naturais, (art.83.2 da Lei 39/2015, de 1 de outubro do Procedemento Administrativo Común das Administracións Públicas. Os citados rexistros conteñen datos de carácter persoal amparados pola lei de protección de datos, polo que cada interesado poderá consultar exclusivamente e na súa integridade os rexistros relativos á súa débeda tributaria, durante o período de exposición ao público, que comprenderá dende o 13 de xullo de 2020 ata o día 1 de Agosto de 2020, ambas datas incluídas. Durante o devandito prazo os interesados poderán examinalos e formular, ante a Alcaldía, recurso de reposición previo ao contencioso administrativo, no prazo de 1 mes a partir do día seguinte a súa publicación, (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza será: Deberase ter en conta a data límite de ingreso para cada tributo no horario de caixa de cada entidade bancaria colaboradora (art.19.3 do Regulamento Xeral de Recadación). O Imposto deberá satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: Os contribuíntes que non recibiran nos seus domicilios os instrumentos de ingreso, poderán solicitalos ata a data de finalización do período voluntario de cada tributo nas Oficinas Xerais do Concello, no seguinte horario: Posto que a non recepción do recibo non exonera da obriga do pagamento nin impide a utilización da vía de constrinximento. O presente anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26, 28 e 161 da Lei 58/2003 Xeral Tributaria e 69 e seguintes do RD 939/2005 de 29 de xullo que aproba o Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará nas Oficinas Xerais do Concello e na paxina web: www.forcarei.net Documento asinado a marxe.
APROBACIÓN INICIAL DO EXPEDIENTE ADMINISTRATIVO 2347/2020 DE MODIFICACIÓN ORZAMENTARIA Nº 95/2020 MEDIANTE SUPLEMENTO DE CRÉDITO 3/2020
ADMINISTRACIÓN LOCAL — Municipal — Guarda, A (Presupostos e cadros de persoal, 11/12/2020)

Expediente: Modificación de crédito nº 95/2020 (Expte. advo. Nº 2347/2020). Trámite: Anuncio de aprobación inicial. O Pleno deste Concello, en sesión extraordinaria celebrada o día 27/11/2020, aprobou inicialmente o expediente de modificación de crédito nº 95/2020 mediante SUPLEMENTO DE CRÉDITO por un importe de 192.359,87 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe.
APROBACIÓN INICIAL DO PLAN DE MOBILIDADE URBANA SUSTENTABLE
ADMINISTRACIÓN LOCAL — Municipal — Lama, A (Urbanismo e Patrimonio, 19/02/2020)

Aprobado inicialmente o Plan de Mobilidade Urbana Sustentable do Concello A Lama, por Resolución de Alcaldía de data 12.02.2020, de conformidade co artigo 83 da Lei 39/2015, de 1 de outubro, do Procedemento Administrativo Común das Administracións Públicas, sométese a información pública polo prazo de 20 días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais para que se formulen as suxestións, observacións e alegacións que se estimen pertinentes. Así mesmo, estará a disposición dos interesados na sede electrónica deste Concello [ dirección https://concellodalama.sedeelectronica.es ]. A Lama, na data que figura á marxe. O alcalde, Jorge Canda Martínez
RECTIFICACIÓN DA LISTA DEFINITIVA DE PERSOAS ASPIRANTES ADMITIDAS E EXCLUÍDAS, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO SEU PRIMEIRO EXERCICIO DO PROCESO SELECTIVO DUNHA PRAZA DE ORDENANZA (CL2020F)
ADMINISTRACIÓN LOCAL — Provincial — Deputación Provincial (Persoal, oposicións, 18/12/2020)

EXPEDIENTE: 2020016874 ASUNTO: Rectificación da lista definitiva de persoas aspirantes admitidas e excluidas, designación do tribunal e datas da súa constitución e realización do seu primeiro exercicio do proceso selectivo dunha praza de ordenanza, reservada a persoas con discapacidade intelectual, correspondente á convocatoria de prazas vacantes no cadro de persoal funcionario da Deputación de Pontevedra, incluidos na OEP do ano 2018 (CL2020F) TRÁMITE: Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Advertido un erro na publicación da resolución presidencial pola cal se aproba a relación definitiva, designación do tribunal e datas da súa constitución e realización do primeiro exercicio do proceso de selección dunha praza de ordenanza, reservada a persoas con discapacidade intelectual, correspondente á convocatoria de prazas vacantes no cadro de persoal funcionario da Deputación de Pontevedra, incluidos na OEP do ano 2018 (CL2020F), no BOPPO nº236, do 7 de decembro de 2020, e ao abeiro do disposto no artigo 109 da Lei 39/20215, de procedemento administrativo común das Administracións Públicas, e en virtude das facultades que me confire o artigo 61.12 do Real Decreto 2568/86, de 28 de novembro, — Que onde di que: “O primeiro exercicio terá lugar o día 22 de decembro de 2020, ás 08:30 horas no IFEVI, avda. do Aeroporto, 772, Vigo” Debe dicir que: “O primeiro exercicio terá lugar o día 22 de decembro de 2020, ás 12:00 horas no IFEVI, avda do Aeroporto, 772, Vigo” Asinado dixitalmente á marxe
DELEGACIÓNS DA ALCALDÍA NOS CONCELLEIROS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 07/09/2020)

Visto que por Decreto da Alcaldía 2020-0439 do 21 de agosto, foron avocadas as competencias delegadas nos conceleiros En uso das miñas atribucións, e ao amparo dos artigos 23.4 da Lei 7/1985, do 2 de abril, Reguladora das Bases do Réxime Local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro, sobre a organización municipal, pola presente RESOLVO: Primeiro: Realizar as seguintes delegacións especiais, que comprenderán a dirección interna e a xestión dos servizos correspondentes, en favor dos concelleiros que se relacionan a continuación, indicando que non poderán incluír a facultade de resolver mediante actos administrativos que afecten a terceiros: 1. Servizos Sociais, Migración, Servizos e Cemiterios: Dª Maria Luisa Rosario Ayarra Garcia del Moral 2. Urbanismo, Medio Ambiente, Aforro Enerxético e Infraestruturas: José Manuel Piñeiro Crespo 3. Educación, Sanidade e Novas Tecnoloxías: Mario Guillermo Vashdev Bragulat 4. Deportes, Xuventude e Turismo: Hildegard Maria Joanna Ewa Llongarriu Burrull 5. Facenda, Igualdade, Persoal, Promoción Económica e Sectores Produtivos: Gloria Eugenia Apostolova Pajas Segundo: A Alcaldía resérvase Cultura e Obras, así como calquera outra competencia municipal non delegada expresamente. Terceiro: Do presente decreto darase conta ao Pleno na primeira sesión que celebre, e publicarase no Boletín Oficial da Provincia e publicalo tamén no taboleiro e no Portal de Transparencia do Concello, sen prexuízo da súa efectividade dende o día seguinte á súa sinatura Cuarto: Notificar este decreto aos interesados, facéndolles saber que a delegación se entenderá aceptada tacitamente se no termo de TRES DÍAS hábiles contados dende a notificación do presente decreto, non fan manifestación expresa ante o órgano delegante, da súa non aceptación. O alcalde, César Poza González (sinatura electrónica na marxe)
COBRANZA PADRÓN MERCADO 3 TRIMESTRE 2020
ADMINISTRACIÓN LOCAL — Municipal — Cambados (Recadación, 23/12/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA POR SERVIZO MERCADO correspondentes a Remesa: MERCADO 3 TRIMESTRE 2020 o seguinte: Durante o prazo comprendido entre 4 de Xaneiro de 2021 ata o 5 de Marzo de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: b) Domiciliación bancaria: O cargo en conta efectuarase durante a segunda semana do mes de Febreiro de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
RP MODIFICACIÓN COMPOSICIÓN XUNTA DE GOBERNO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/05/2020)

Dada conta de que en sesión plenaria de 24 de abril de 2020 tomou posesión como deputada provincial dona Elena Encarnacion Sawicki Neguillo en substitución da anterior deputada dona Rene Yustes Bilbie, que renunciou a dito cargo en sesión plenaria de 28 de febreiro de 2020. Resultando que a anterior deputada dona Isaura Abelairas Rodríguez era membro da Xunta de Goberno, segundo o establecido na Resolución Presidencial de 10 de xullo de 2019 (núm.2019012809). Considerando o disposto nos arts.35.1 da Lei 7/85, de 2 de abril e 72 do RD 2568/86, de 28 de novembro: Modificar a Resolución Presidencial de 10 de xullo de 2019 (núm.2019012809) pola que se establece a composición da Xunta de Goberno no sentido de designar á deputada dona Elena Encarnacion Sawicki Neguillo como novo membro da Xunta de Goberno. Da presente resolución darase conta ó Pleno na primeira sesión que celebre, e ós interesados, publicándose no Boletín Oficial da Provincia, sen prexuízo da súa efectividade dende o día de hoxe. (Asinado dixitalmente na data que figura ao marxe).
APROBACIÓN INICIAL DUNHA SUBVENCIÓN NOMINATIVA
ADMINISTRACIÓN LOCAL — Municipal — Redondela (Subvencións e axudas, 17/11/2020)

Acordada polo Pleno do Concello, en data de 5 de novembro 2020 a aprobación de unha subvención nominativa ao Club de Remo de Chapela para a XXIV Bandeira de Bateis para o exercicio económico do ano 2020, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público o expediente administrativo polo prazo de quince días, durante os cales os interesados poderán examinalo e presentar reclamacións ao Pleno. En ausencia de reclamacións, o presente acordo inicial elevarase automaticamente a definitivo, procedendo a publicarse dita modificación.
APROBACIÓN DEFINITIVA DO ORZAMENTO MUNICIPAL PARA 2021
ADMINISTRACIÓN LOCAL — Municipal — Estrada, A (Presupostos e cadros de persoal, 28/12/2020)

Aprobado definitivamente o Orzamento municipal para o exercicio 2021, segundo acordo adoptado na sesión plenaria do 21 de decembro de 2020 no que se desestiman a reclamacións presentadas durante o período de exposición pública da aprobación inicial do mesmo adoptada en sesión do 12 de novembro de 2020, efectuada no B. O. P. nº 223 do 18 de novembro de 2020, procédese á publicación prevista no artigo 169 do Texto Refundido da Lei Reguladora das Facendas Locais, ao efecto da súa entrada en vigor, faise público que o mesmo ascende tanto en ingresos como en gastos á cantidade de 13.700.882,40 euros, segundo resumo por capítulos: CAPÍTULO EUROS I.- Impostos directos. 4.308.000,00 € II.- Impostos indirectos. 200.000,00 € III.- Taxas e outros ingresos. 2.520.526,00 € IV.- Transferencias correntes. 6.343.697,00 € V.- Ingresos patrimoniais. 13.533,40 € VI.- Enaxenación de inversións reais. 18,00 € VII.- Transferencias de capital. 108,00 € VIII.-Variación de activos financeiros. 15.000,00 € IX.- Variación de pasivos financeiros. 300.000,00 € TOTAL INGRESOS. 13.700.882,40 € CAPÍTULO EUROS I.- Gastos de persoal. 5.658.162,64 € II.- Gastos en bens correntes e servizos. 6.467.827,51 € III.- Gastos financeiros. 26.806,17 € IV.- Transferencias correntes. 720.599,00 € VI.- Inversións reais. 489.528,00 € VII.- Transferencias de capital. 10.024,00 € VIII.-Variación de activos financeiros. 15.000,00 € IX.- Variación de pasivos financeiros. 312.935,08 € TOTAL GASTOS. 13.700.882,40 € Contra a devandita aprobación definitiva poderá interpoñerse directamente recuso contencioso-administrativo, na forma e prazos que establecen as normas desta xurisdición. A Estrada a 22 de decembro de 2020. O Alcalde – José C. López Campos. Documento asinado dixitalmente ao marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS- CRÉDITO EXTRAORDINARIO Nº 18-P/2020
ADMINISTRACIÓN LOCAL — Municipal — Lalín (Presupostos e cadros de persoal, 09/10/2020)

Esgotado o prazo de exposiciónao público doexpediente de modificación de créditos- Crédito Extraordinario Nº18-P/2020 (Expte.3068/2020), aprobado polo Pleno desta Corporaciónen sesión ordinaria celebrada o día 28 de agosto do presente ano sen que se presentara reclamación alguna contra do mesmo, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 5de outubro de 2020.—A Concelleira de Facenda, Mª Paz Pérez Asorey DOCUMENTO ASINADO DIXITALMENTE
DELEGACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 27/07/2020)

Fago pública a resolución da Alcaldía que se transcribe: Visto o decreto 0337-2020 de casamento civil entre JMGC e RJCB. Visto que no punto cuarto da resolución se delega na Concelleira Ornela Fernández Salgado a celebración do matrimonio civil e está non pode acudir. Primeiro. Delegar na concelleira dona María Canosa Otero a celebración do matrimonio civil entre JMGC e RJCB. o día 13 de xullo de 2020 as 12.00 horas na Casa do Concello, desta localidade, tal como solicitaron os mesmos. Segundo. Notificar á interesada. Terceiro. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello.” Documento asinado electronicamente.
NOMEAMENTO POLICÍA LOCAL FUNCIONARIO DE CARREIRA E NOMEAMENTO INSPECTOR POLICÍA LOCAL FUNCIONARIO EN PRÁCTICAS
ADMINISTRACIÓN LOCAL — Municipal — Tui (Persoal, oposicións, 19/05/2020)

Por resolución de Alcaldía de data 05/03/2020, resolveuse nomear coma funcionario de carreira (Escala de Administración Especial, Subescala Servizos Especiais, Clase: policía, Local Grupo: C1) deste Excmo. Concello, á seguinte persoa; tras a finalización do proceso selectivo unitario para o ingreso nos corpos de policía local convocado na orde do 31/05/2019 e recibida comunicación da Academia Galega de Seguridade Publica da persoa proposta para ocupar a praza deste concello na quenda de mobilidade: E por resolución de Alcaldía con data 21/04/2020, resolveuse nomear coma funcionario en prácticas (Escala de Administración Especial, Subescala de Servizos Especiais, Clase: Policía Local, Categoría: Inspector) de este Excmo. Concello, á seguinte persoa, tras a superación do proceso selectivo convocado mediante resolución da Alcaldía de 14/05/2019: Contra a presente resolución poden interpoñerse os seguintes recursos: Tui, á data da sinatura dixital á marxe. O Alcalde, Enrique Cabaleiro González.
DH. W36.65145. SOLICITUDE DE UFD DISTRIBUCIÓN ELECTRICIDAD S. A. DE OBRAS PARA LMT NO CAMIÑO DOS CARREIROS, SÁRDOMA, CONCELLO DE VIGO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/08/2020)

As obras solicitadas consisten na construción de canalización eléctrica soterrada de media tensión para adecuación das instalacións de distribución e mellora de calidade do subministro de 226 ml de lonxitude, instalación de centro de transformación tipo 3L en edificio prefabricado de 2,00x1,65, tres arquetas de rexistro e máis reposición de pavimentos afectados, por baixo de vías de titularidade municipal, en zona de policía e a unha distancia mínima de 6,34 m do leito do río Lagares, no camiño dos Carreiros, parroquia de Sárdoma, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
EXPEDIENTE 2019/171). CONCESIÓN A UFD DISTRIBUCIÓN ELECTRICIDAD, S. A., DUNHA INSTALACIÓN ELÉCTRICA NO CONCELLO DE SALVATERRA DE MIÑO E AS NEVES
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 09/03/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: As instalacións están situadas nos concellos de Salvaterra de Miño e As Neves (Pontevedra). Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 21 de febreiro de 2020 O xefe territorial Ignacio Rial Santomé
DH. A36.15909. A COMUNIDADE DE USUARIOS LUGAR DA IGREXA, SOLICITA MODIFICACIÓN DE CARACTERÍSTICAS DA CONCESIÓN QUE LLES FORA OUTORGADA, IGREXA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/04/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A CCUU Lugar da Igrexa pretende construír un pozo de barrena duns 100 m prof. e bombear a auga uns 600 m ata caseta de depósitos existente na parc.1 do pol.93 para paliar a baixada de caudal dos outros mananciais da súa concesión en épocas de seca. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
RESOLUCIÓN DE PRESIDENCIA DE DELEGACIÓN DE FUNCIÓNS
ADMINISTRACIÓN LOCAL — Municipal — Mancomunidade de Concellos do Morrazo (Outros documentos, notificacións e informacións públicas, 02/09/2020)

De conformidade co disposto nos artigos 44 e 47 do Regulamento de Organización, Funcionamento e Réxime Xurídico das Entidades Locais, Real Decreto 2568/1986 do 28 de novembro, a Presidencia da Mancomunidade de Concellos do Morrazo, mediante Resolución núm.2020-0034, de data 7 de agosto, acordou: PRIMEIRO. Nomear Vicepresidenta da Mancomunidade de concellos do Morrazo a Jurijus Seyller Cazon, Migdalia Coster Pons Fuster do Concello de Moaña e delegarlle a totalidade das funcións da Presidencia da Mancomunidade, nos termos do artigo 23.3 Lei 7/1985, de 2 de abril, Reguladora das Bases do Réxime Local, desde o 11 ata o 23 de agosto de 2020. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Presidencia, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada en o Boletín Oficial da Provincia, dándose conta do seu conta á Asemblea da Mancomunidade na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.
CONVOCATORIA ORDINARIA 19/08/2020
SECCIÓN NON OFICIAL —  — Comunidad de Augas de Os Picóns de Borela–Cotobade (Outros documentos, notificacións e informacións públicas, 04/08/2020)

Dona Isabel Villar Acuña, presidenta da Comunidade de Usuarios de Augas “OS Picóns” de Borela (Cerdedo-Cotobade) a unha reunión ordinaria o mércores, 19 de agosto de 2020, ás 20,00 h, en primeira convocatoria, e ás 20,30 en segunda, no local da Casa do Pobo de Borela, co seguinte orde do día: 1.—Lectura da acta anterior.2.—Informe de actividades realizadas.3.—Informe económico.4.—Habilitar á Xunta Directiva para a solicitude de subvencións para a mellora da calidade da auga e das instalación.— 5.—Resolución de solicitudes de novos usuarios.6.—Rogos e preguntas. Borela, 3 de agosto de 2010. Asinado: Isabel Villar Acuña
APROBACIÓN DEFINITIVA DO EXPEDIENTE DE MODIFICACIÓN DA BASE 18. A) DAS DE EXECUCIÓN DO ORZAMENTO MUNICIPAL PARA O 2020
ADMINISTRACIÓN LOCAL — Municipal — Meis (Presupostos e cadros de persoal, 31/07/2020)

Rematado o prazo de exposición pública do Acordo plenario de data 15 de xuño de 2020, de aprobación inicial do expediente modificación da base 18. A) das de execución do orzamento para o 2020, sen que se presentaran alegacións contra o mesmo, considerase definitivamente aprobado conforme ó disposto no Texto refundido da Lei Reguladora de Facendas Locais e no Real Decreto 500/1990 de 20 de abril. Unha vez incorporada a modificación, o texto da Base de execución 18. A) é o seguinte: No orzamento do ano 2020 prevese a concesión das seguintes subvencións nominativas: A tramitación destas subvencións formalizarase mediante a subscrición dos correspondentes convenios coas entidades beneficiarias que deberán recoller a lo menos: A tramitación deste tipo de subvencións suporá que no momento de aprobación do orzamento se efectuará un RC ou AD si o acordo de concesión xa foi adoptado en exercicios anteriores. Antes de que se teña comprometido o gasto polo órgano competente, o crédito consignado nas aplicacións orzamentarias de subvencións nominativas poderá ser destinado a outro fin, previa tramitación dun expediente de modificación de crédito a iniciativa do centro xestor das subvencións. Cando se aprobe a conta xustificativa da subvención expediranse os correspondentes documentos “O”, cando corresponda de conformidade co acordo polo que no seu día se acordou conceder a subvención. Cando se produza a prorroga do orzamento, poderán tramitarse os expedientes de concesión de subvencións nominativas aos mesmos beneficiarios e polo importe do crédito inicial consignado no orzamento que se prorroga”. ASINADO DIXITALMENTE NA MARXE
APROBACIÓN INICIAL PROXECTO URBANIZACIÓN PARA REALIZAR ENTRONQUE NA AVDA. DE VILANOVA
ADMINISTRACIÓN LOCAL — Municipal — Vilagarcía de Arousa (Urbanismo e Patrimonio, 04/12/2020)

Por resolución desta Alcaldía, de 20 de novembro de 2020, aprobouse inicialmente o proxecto de urbanización para entronque na Avda. Vilanova, promovido por Residencial Alcamesan S. L. e redactado polo arquitecto don Antonius Johannes Haubold Matutes. De acordo co disposto no artigo 96.3 da Lei 2/2016, de 10 de febreiro, de solo de Galicia, sométese a información pública polo prazo dun mes, contado a partir do seguinte ao da publicación deste anuncio no Boletín Oficial da Provincia, podendo as persoas interesadas formular as alegacións ou reclamacións que consideren oportunas. O expediente completo está á disposición das persoas interesadas no edificio do Concello, praza Ravella s/n, na 4ª planta, Vilagarcía de Arousa. Vilagarcía de Arousa O Alcalde Alberto Varela Paz
APROBACIÓN DO PADRÓN DA TAXA POLA PRESTACIÓN DO SERVIZO DE SUMIDOIROS E COEFICIENTE DE VERTEDURA, 1º SEMESTRE DO 2020.
ADMINISTRACIÓN LOCAL — Municipal — Cambados (Recadación, 10/08/2020)

Confeccionado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 1º semestre do ano 2020 e aprobado polo DECRETO 2020-0834 de 23.07.2020. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
AVOCACIÓN DE COMPETENCIAS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 25/03/2020)

Por decreto de Alcaldía de 18.03.2020 acordouse a resolución cuxa parte dispositiva a continuación se transcribe literalmente: “PRIMEIRO.—Avocar as competencias delegadas na Xunta de Goberno Local por Decreto de data 27/11/2019. SEGUNDO.—Publicar a presente resolución no Boletín Oficial de Pontevedra e dar conta ao pleno na seguinte sesión que se celebre.” No Porriño, 20 de marzo de 2020. David Eugenio Barruezo Colume. Alcaldesa
APROBACIÓN INICIAL DO EXPEDIENTE ADMINISTRATIVO 2330/2020 DE APROBACIÓN DO ORZAMENTO PARA 2021
ADMINISTRACIÓN LOCAL — Municipal — Guarda, A (Presupostos e cadros de persoal, 30/12/2020)

Expediente: Aprobación do orzamento de 2021. Trámite: Anuncio de aprobación inicial. Aprobado inicialmente polo Pleno do Concello en sesión ordinaria do día 23 de decembro de 2020, o Orzamento Municipal para o exercicio 2021 exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme o artigo 169 do R. D. Lexislativo 2/2004, que aproba o Texto Refundido da Lei Reguladora das Facendas Locais. O ALCALDE, Antonio Lomba Baz Documento asinado electronicamente á marxe.
NOMEAMENTO PERSOAL FUNCIONARIO OFERTA ANO 2018
ADMINISTRACIÓN LOCAL — Municipal — Redondela (Persoal, oposicións, 20/01/2020)

O Pleno do Concello de Redondela, aprobou o convenio e delegación de competencias na Xunta de Galicia para a selección de Policías Locais, para a asunción pola Administración Xeral da Comunidade Autónoma de Galicia da convocatoria e desenvolvemento dos procesos selectivos unitarios para o acceso ás diferentes categorías dos corpos de policía local e as prazas de auxiliares de policía local, segundo o previsto no Capítulo III do Decreto 115/2017. En resolución do proceso selectivo unitario para o ingreso nos corpos de policía local, categoría de policía, quenda de acceso libre, que se convocou no ano 2018, no que se incluían dúas prazas de policías locais (persoal funcionario), da escala básica, subescala servizos especiais, clase policía local, grupo C, subgrupo C1, por oposición libre recollidas na Oferta de Emprego Pública do ano 2018 (Boletín Oficial da Provincia de Pontevedra, núm.76, do 19/04/2018) e logo de ver o informe da xefa do servizo de formación en Seguridade Pública da Academia Galega de Seguridade Pública, a alcaldesa ditou a resolución núm.: 2019-3846, con data de 30/12/2019, pola que resolveu nomear a: Redondela, a 9 de xaneiro de 2020. Documento asinado electronicamente á marxe. A alcaldesa Digna Rosa Rivas Gómez
EXPOSICIÓN PÚBLICA DA MODIFICACIÓN PROVISIONAL DA ORDENANZA FISCAL DE APRAZAMENTOS E FRACCIONAMENTOS
ADMINISTRACIÓN LOCAL — Municipal — Redondela (Ordenanzas e Regulamentos, 05/06/2020)

O Concello Pleno de Redondela, en sesión ordinaria celebrada o día 28/05/2020 aprobou provisionalmente a modificación da Ordenanza Fiscal reguladora da xestión de aprazamentos e fraccionamentos do cobro de créditos tributarios e demais de dereito público do Concello de Redondela. Cumprindo o establecido no Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente administrativo exponse ao público durante trinta días hábiles contados a partir do seguinte ao da última publicación deste anuncio no Boletín Oficial de Pontevedra, ou no Diario ó que se refire o artigo 17.2 do Real Decreto lexislativo 2/2004. Dentro do prazo citado os interesados e as interesadas debidamente lexitimados, poderán examinar o expediente administrativo e presentar, por escrito, as reclamacións que estimen oportunas. De non presentarse reclamacións, dentro do prazo establecido, entenderanse definitivamente adoptado o acordo, ata entón provisorio, sen necesidade de acordo plenario.
BASES DO FOMENTO DO CONSUMO LOCAL A TRAVÉS DE BONOS
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 18/12/2020)

Faise público para Xeral coñecemento que en data 14 de decembro de 2020, mediante Resolución da Alcaldía, aprobáronse as BASES REGULADORAS DO FOMENTO DO CONSUMO LOCAL NO CONCELLO DE FORCAREI A TRAVÉS DE BONOS. As Bases íntegras atópanse publicadas no Taboleiro de Edictos do Concello de Forcarei, na paxina web municipal (www.forcarei.net), así como na sede electrónica: https://forcarei.sedelectronica. gal/, lugares nos que se publicarán os sucesivos anuncios relacionados co pesente proceso. DOCUMENTO ASINADO ELECTRONICAMENTE NO DÍA DA DATA
APROBACIÓN INICIAL E EXPOSICIÓN AO PÚBLICO DO EXPEDIENTE DE CRÉDITO EXTRAORDINARIO 1-A-2020
ADMINISTRACIÓN LOCAL — Municipal — Estrada, A (Presupostos e cadros de persoal, 03/03/2020)

O Pleno da Corporación, en sesión ordinaria celebrada o 24-02-2020, aprobou con carácter provisional a modificación de crédito nº 6/2020, na modalidade de crédito extraordinario nº 1-A-2020, financiada mediante unha operación de préstamo a longo prazo. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. A Estrada, a 26 de febreiro de 2020. Documento asinado dixitalmente ao marxe. A alcaldesa acctal.